Mahoratli aktyorlar ishtirokidagi kartina: Leonardo Di Kaprio, Jennifer Lourens, Timoti Shalame, Meril Strip va Ariana Grande birgalikda bitta filmda (video)

Netflix striming xizmati nihoyat 2021-yilning eng kutilgan filmlaridan biri — “Yuqoriga qarama” filmining birinchi rasmiy treylerini namoyish etdi.

Kamdan kam hollarda bir qancha mahoratli aktyorlar bir kartinada jamlanadi. “Yuqoriga qarama” filmida Leonardo Di Kaprio, Jennifer Lourens, Timoti Shalame, Meril Strip, Ariana Grande, Kris Evans, Metyu Perri, Jon Xill, reper Kid Cudi va boshqa ko‘plab yulduzlar ishtirok etgan.

Kartina sujetida ko‘ra, Yerga tezlik bilan asteroid yaqinlashayotgani aniqlanadi. Ikki olim — Di Kaprio va Lourens AQSh rahbariyatini yaqinlashib kelayotgan falokat haqida ogohlantirmoqchi bo‘ladi. Lekin na prezident, na jamiyatning qolgan qismi ularga ishonadi. Xo‘sh, buning oxiri nima bilan tugaydi? Voqealar 2021-yil 24-dekabrda film premyerasida aniq bo‘ladi.


 Netflix servisida 2021-yil oxiriga qadar taqdim etiladigan filmlar relizi e’lon qilindi